Įsakymas

**DĖL ŠILALĖS RAJONO SAVIVALDYBĖS ADMINISTRACIJOS ŠILALĖS KAIMIŠKOJOJE SENIŪNIJOJE IŠRINKTŲ SENIŪNAIČIŲ SĄRAŠO PATVIRTINIMO**

2019 m. lapkričio 11 d. Nr. DĮV-896

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, 33 straipsnio 2, 11 dalimis, Šilalės rajono savivaldybės seniūnaičių rinkimų ir atšaukimo tvarkos aprašo, patvirtinto Šilalės rajono savivaldybės tarybos 2019 m. birželio 21 d. sprendimu Nr. T1-134 ,,Dėl Šilalės rajono savivaldybės seniūnaičių rinkimų ir atšaukimo tvarkos aprašo patvirtinimo“, 4, 33, 34 punktais ir atsižvelgdamas į Šilalės kaimiškosios seniūnijos 2019 m. spalio 7 d. raštą Nr. 07-205-(1.7.) ,,Dėl seniūnaičių rinkimų protokolų“, 2019 m. spalio 25 d. raštą Nr. 07-221-(1.7) ,,Dėl seniūnaičių rinkimų protokolų“:

1. T v i r t i n u Šilalės rajono savivaldybės administracijos Šilalės kaimiškojoje seniūnijoje 4 metams, bet ne ilgiau negu išrinkus savivaldybės tarybą surengtuose seniūnaičių rinkimuose bus išrinkti seniūnaičiai, išrinktų seniūnaičių sąrašą:
   1. Balsių-Šilų seniūnaitija – Danutė Vaičiulienė;
   2. Biržų Lauko seniūnaitija – Virginija Gedvilienė;
   3. Bytlaukio seniūnaitija – Ona Rupšlaukienė;
   4. Burkėnų seniūnaitija – Vitas Žąsytis;
   5. Jucaičių seniūnaitija – Kristina Kasnauskienė;
   6. Tūbinių seniūnaitija – Roma Girčienė;
   7. Vingininkų seniūnaitija – Irma Aušrienė.

2. P a v e d u šį įsakymą paskelbti Šilalės rajono savivaldybės interneto svetainėje [www.silale.lt](http://www.silale.lt), Šilalės kaimiškosios seniūnijos skelbimų lentose, o informaciją apie šį įsakymą vietinėje spaudoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo.

|  |  |  |
| --- | --- | --- |
| Administracijos direktorius |  | Valdemaras Jasevičius |